## El Consell amplia en 6,9 milions el crèdit de les convocatòries d'ajudes al lloguer i d'adquisició d'habitatges per a jóvens

*** Es tracta de convocatòries d'ajudes cofinançades per la Generalitat**

El Ple del Consell ha aprovat l’ampliació de crèdit de les convocatòries d’ajudes al lloguer i d’adquisició d’habitatges per a jóvens per un import total de 6.900.000 euros.

Es tracta de convocatòries d’ajudes cofinançades per la Generalitat, a través de la Vicepresidència Segona i Conselleria d’Igualtat, Serveis Socials i Habitatge i pel Ministeri d’Habitatge i Agenda Urbana.

L’augment de crèdit correspon als fons finalistes del Ministeri d’Habitatge i Agenda Urbana, i ha sigut aprovat pel Ple del Consell per a garantir la senda de despesa acordada amb el Ministeri, en acord bilateral, i per a assegurar l’execució del cent per cent d’estos fons.

La Generalitat dirigix esta generació de crèdit, que acompanya amb cofinançament de fons propis, a línies prioritàries com ara la compra d’habitatge jove i el lloguer d’habitatge, a causa de l’elevada demanda.

Fecha: 19/12/2023